รัฐบาลไทย-ข่าวทำเนียบรัฐบาล-วธ.รวมใจข้าราชการ ประชาชน เครือข่ายวัฒนธรรม จัดกิจกรรมเฉลิมพระเกียรติเนื่องในโอกาสวันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันอาทิตย์ที่ 28 กรกฎาคม 2562
วธ.รวมใจข้าราชการ ประชาชน เครือข่ายวัฒนธรรม จัดกิจกรรมเฉลิมพระเกียรติเนื่องในโอกาสวันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วธ.รวมใจข้าราชการ ประชาชน เครือข่ายวัฒนธรรม จัดกิจกรรมเฉลิมพระเกียรติเนื่องในโอกาสวันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ประจําปี พ.ศ. ๒๕๖๒
วธ.รวมใจข้าราชการ ประชาชน เครือข่ายวัฒนธรรม จัดกิจกรรมเฉลิมพระเกียรติเนื่องในโอกาสวันเฉลิม    พระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว    ประจําปี พ.ศ. 2562 จัดพิธีถวายเครื่องราชสักการะ จิตอาสาเพื่อบําเพ็ญประโยชน์ พัฒนาลําน้ํา คูคลอง        ถวายเป็นพระราชกุศล พร้อมเปิดฐานการเรียนรู้ การแสดงพื้นบ้าน 4 ภาคให้เด็กและเยาวชน
วันที่ 27 กรกฎาคม 2562 เวลา 09.00 น. นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดกิจกรรมเฉลิมพระเกียรติเนื่องในโอกาสวันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ประจําปี พ.ศ. 2562 ระหว่างวันที่ 27-28 กรกฎาคม 2562 มีผู้บริหารระดับสูงกระทรวงวัฒนธรรม (วธ.) ข้าราชการ เจ้าหน้าที่ เด็กและเยาวชน ประชาชนเข้าร่วม ณ ห้องโถงชั้น 1 กระทรวงวัฒนธรรม กิจกรรมดังกล่าวจัดขึ้นภายใต้ชื่องาน “ปวงประชาเป็นสุขศานต์ ด้วยพระมหากรุณาธิคุณ” โดยจัดให้มีพิธีถวายเครื่องราชสักการะและกิจกรรมจิตอาสาเพื่อบําเพ็ญประโยชน์ต่อสังคมโดยพัฒนาลําน้ํา คูคลอง ถวายเป็นพระราชกุศล นอกจากนี้ยังจัดให้มีกิจกรรมอื่นๆ อาทิ การจัดนิทรรศการจัดโต๊ะลงนามถวายพระพรกิจกรรมฐานการเรียนรู้ การแสดงพื้นบ้าน 4 ภาค เฉลิมพระเกียรติและการจัดจําหน่ายสินค้า มีเครือข่ายส่วนราชการสภาวัฒนธรรม เข้าร่วมเป็นจํานวนมาก
ปลัดวธ. กล่าวว่า กิจกรรมเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา วันที่ 28 กรกฎาคม 2562 ซึ่งถือเป็นปีมหามงคลยิ่งของแผ่นดินไทย และพสกนิกรชาวไทยยิ่งนักพระองค์ทรงยึดมั่นในพระปฏิญญาทรงพระวิริยะอุตสาหะ มุ่งมั่นปฏิบัติพระราชกรณียกิจนานัปการ เพื่อประเทศชาติและประชาชนชาวไทย โดยมิได้ย่อท้อ พระองค์ทรงเจริญรอยตามเบื้องพระยุคลบาทสมเด็จพระบรมชนกนาถ ในการบําบัดทุกข์บํารุงสุขแก่อาณาประชาราษฎร์เพื่อให้พสกนิกรอยู่เย็นเป็นสุข
"กิจกรรมจิตอาสาถือว่าเป็นสัญลักษณ์ของความร่วมมือร่วมใจของคนในชาติ รวมพลังในการบําเพ็ญประโยชน์ต่อสังคมที่สําคัญจะเป็นการที่ทําให้เรานําหลักการต่างๆ เหล่านี้มาใช้ในชีวิตประจําวันร่วมกับผู้อื่นในสังคมได้เป็นอย่างดี และสําหรับการจัดกิจกรรมต่างๆ เพื่อเฉลิมพระเกียรติพระองค์ในครั้งนี้ถือว่าเป็นกิจกรรมที่ทุกคนมารวมตัวเพื่อแสดงถึงความจงรักภักดีและความสามัคคี เพื่อถวายแด่พระองค์ นอกจากนี้กิจกรรม ในวันนี้ยังเป็นการกระตุ้นให้เยาวชนและประชาชน ตระหนักถึงบทบาทและหน้าที่ของตนเอง ด้วยการปลูกฝังให้มีส่วนร่วมทํากิจกรรม และทําความเข้าใจในการอยู่ร่วมกันในสังคมอย่างมีความสุข มีความเอื้อเฟื้อ เกื้อกูลและแบ่งปันน้ําใจโดยใช้กิจกรรมเป็นตัวสื่อกลาง" ปลัด วธ.กล่าว
สําหรับกิจกรรมภายในงานมีเด็กและเยาวชนเข้าร่วมกิจกรรมฐานการเรียนรู้ต่างๆ อาทิ ปั่นกินลมชมวัฒนธรรม ฮีโร่พิชิตขยะ สาธิตทําสบู่เป็นรูปขนมไทย สาธิตทํากระเป๋าเชือกกล้วย สาธิตถักพวงมาลัยโครเชต์ สาธิตประดิษฐ์ปลาตะเพียนจากกล่องนม เป็นต้น นอกจากนี้ยังมีการแสดง 4 ภาค การแสดงแห่ตุง ฟ้อนกิงกะหร่าและเต้นโต กลองสะบัดชัย การแสดงลําตัด (แม่ขวัญจิต) การแสดงโปงลาง การแสดงลิเกฮูลู การแสดงโนราห์ตัวอ่อน ละครร้องวัดภูมินทร์ กระซิบรักเมืองน่าน บรรลือโลก เป็นต้น